-Միանշանակ: Արդեն բախվել է: Հիմա հասարակությունը համարելու է, որ հեղափոխությունը մտավ Երևանի քաղաքապետարան: Հիմա Հայկ Մարությանից և նրա թիմից պահանջվելու է արդյունք: Հիմա արդեն չի կարող պատճառ բերել նախկին իշխանություններին, քաղաքական հենարանի բացակայությունը: Եթե Նիկոլ Փաշինյանի կառավարությունը դեռևս կարող է ասել, որ ինքը հենարան չունի՝ ի դեմս խորհրդարանի, և չի կարող լուրջ բարեփոխումներ տանել խորհրդարան, ապա «Իմ քայլը» դա ասելու իրավունքը բացարձակապես չունի: Հասարակությունը նրա այդ բացատրությունները, թե՝ սպասեք տեսնենք խորհրդարանական ընտրություններն ինչ են լինելու, համոզիչ չի համարելու: Ըստ էության, երևանցին գործ ունի քաղաքային իշխանության հետ և նրանից պահանջելու է արդյունք: Այնպես որ, եկել է աշխատանքի շրջանը: Հիմա արդեն արդարացումներին ավելի քիչ են հավատալու: Հիմա արդեն սպասելու են կարճաժամկետ արդյունքների, միջնաժամկետ ու երկարաժամկետ միտումների, որոնք հույս կտան երևանցուն, որ իր կյանքը բարելավվելու է: Երևանի հասարակությունն ընդառաջ գնաց հնչեցված ահազանգին, իր քայլն արել է, սպասելու է քաղաքային տնտեսության ոլորտում արդյունքների: